钦定古今图书集成/理学汇编/文学典/第035卷 > 纪少瑜
## 钦定古今图书集成/理学汇编/文学典/第035卷 > 纪少瑜

按《南史文苑传》：“少瑜，字幼玚，丹阳枺陵人。本姓吴，养
于纪氏，因而命族。早孤，幼有志节，常慕王安期之为
人。年十三，能属文。初为京华乐，王僧孺见而赏之曰：
‘此子才藻新拔，方有高名’。少瑜尝梦陆倕以一束青
镂管笔授之，云：‘我以此笔犹可用，卿自择其善者’。其
文因此遒进。年十九，始游太学，备探六经。博士东海”
鲍皦雅相钦悦。时皦有疾，请少瑜代讲。少瑜既妙元
言，善谈吐，辩捷如流。为晋安国中尉，即梁简文也，深
被恩遇。后侍宣城王读。当阳公为郢州，以为功曹参
军，转轻车限内记室，坐事免。大同七年，始引为东宫
学士。邵陵王在郢，启求学士，武帝以少瑜充行。少瑜
美容貌，工槁草。吏部尚书到溉尝曰：“此人有大才而
无贵仕”将拔之会溉去职后除武陵王记室参军卒。